text: мамық астра күрделі гүлділер тұқымдасына жататын бір жылдық, кейде көп жылдық шөптесін өсімдік. биіктігі 10-80 см, жапырағы бүтін жиекті, қандауыр пішінді, кезекті орналасқан. гүлі қос жынысты, көбіне сары не көк, қызғылт түсті, себет гүл шоғына топтанған. мамық астра еуропа, орта азия, батыс, шығыс сібірде таралған, қазақстанда сор, сортаң жерлерде өседі. мамық астрадан медицинада дәрі алынады, гүлінен ара бал жинайды.